Aluieiden komitean lausunto aiheesta "Alue- ja paikallisviranomaisten asema Euroopan unionin yhteisessä Välimeri-strategiassa"

(2001/C 22/03)

ALUEIDEN KOMITEA, joka

ottaa huomioon Barcelonassa 28. Marraskuuta 1995 järjestetyn Eurooppa-Välimeri-konferenssin julistuksen,

ottaa huomioon Wienissä 11. ja 12. joulukuuta 1998 kokoontuneen Eurooppa-neuvoston päätelmät,

ottaa huomioon Stuttgartissa 15. ja 16. huhtikuuta 1999 järjestetyn Eurooppa-Välimeri-konferenssin päätelmät,

ottaa huomioon Kölnissä 3. ja 4. kesäkuuta 1999 kokoontuneen Eurooppa-neuvoston päätelmät,

ottaa huomioon Feirassa 19. ja 20. kesäkuuta 2000 kokoontuneen Eurooppa-neuvoston päätelmät,

ottaa huomioon antamansa lausunnon aiheesta "Komission tiedonanto neuvostolle ja Euroopan parlamentille - Euroopan unionin välimerenpolitiikan vahvistaminen: ehdotukset Euroopan unionin ja Välimerenpolitiikan vahvistaminen: ehdotukset Euroopan unionin ja Välimeren maiden yhteistyökumppanuuden täytäntöönpanemiseksi" (CdR 371/95)(1),

ottaa huomioon antamansa lausunnon aiheesta "Paikallisyhteisöt sekä EU:n ja Välimeren alueen kumppanuus" (CdR 125/97 fin)(2),

ottaa huomioon antamansa päätöslauselman aiheesta "Hajautettu yhteistyö sekä alue- ja paikallisyhteisöjen rooli Eurooppa-Välimeri-kumppanuudessa" (CdR 40/2000 fin)(3),

ottaa huomioon Euroopan parlamentin 30. maaliskuuta 2000 antaman päätöslauselman Välimeri-politiikasta,

ottaa huomioon työvaliokuntansa 11. huhtikuuta 2000 tekemän päätöksen antaa Euroopan yhteisön perustamissopimuksen 265 artiklan viidennen kohdan nojalla lausunto aiheesta "Alue- ja paikallisviranomaisten asema Euroopan unionin yhteisessä Välimeri-strategiassa" ja antaa lausunnon laatiminen valiokunta 1:n "aluepolitiikka, rakennerahastot, taloudellinen ja sosiaalinen yhteenkuuluvuus, rajanylittävä ja alueidenvälinen yhteistyö" tehtäväksi,

ottaa huomioon valiokunta 1:n 28. kesäkuuta 2000 hyväksymän lausuntoluonnoksen (CdR 123 2000 rev. 2), esittelijä: Manuel Chaves González (E/PSE),

ottaa huomioon Välimeren alueen koko Euroopan unionia koskevan strategisen merkityksen, jota ilmentää marraskuussa 1995 Barcelonassa pidetystä Eurooppa-Välimeri-konferenssista alkanut prosessi,

ottaa huomioon tarpeen vahvistaa tätä prosessia, sillä se ei monin osin ole tyydyttänyt Välimeren molemmin puolin heränneitä odotuksia; erityisesti tulee vahvistaa poliittisesti sellaisten tehokkaiden välineiden käyttöönottoa, joiden avulla Euroopan unionin ja Välimeren maiden yhteistyökumppanuus voi osaltaan luoda rauhaa, vakauteen ja edistykseen perustuvaa aluetta,

ottaa huomioon Euroopan unionin sitoutumisen aloittaa uusi vaihe Euroopan unionin ja Välimeren maiden suhteissa; tätä heijastaa Feiran Eurooppa-neuvoston päätös hyväksyä Euroopan unionin yhteinen Välimeri-strategia, jonka päätavoitteena on antaa Barcelonassa aloitetulle prosessille uutta vauhtia,

ottaa huomioon Stuttgartissa järjestetyssä kolmannessa Eurooppa-Välimeri-konferenssissa tehdyn sopimuksen pitää vuoden 2000 lopulla pitää Ranskan toimiessa Euroopan unionin neuvoston puheenjohtajana neljäs Eurooppa-Välimeri-konferenssi Euroopan unionin ja Välimeren alueen suhteiden kehittämiseksi edelleen,

ottaa huomioon toimet, joita Euroopan alueet ja kunnat toteuttavat yhdessä Välimeren etelä- ja itärannan yhteisöjen kanssa,

ottaa huomioon Stuttgartin konferenssissa tehdyn sopimuksen, jonka mukaan Eurooppa-Välimeri-kumppanuuden puitteissa paikallis- ja alueyhteisöille annetaan merkittävämpi osa; samassa yhteydessä kokoontuneet ministerit sopivat myös hajautetun yhteistyön uudesta vauhdittamisesta; Kölnin Eurooppa-neuvosto vahvisti nämä päätökset,

ottaa huomioon että Euroopan unionin alue- ja paikallisviranomaisilla on erityiset suhteet Välimeren etelä- ja itäosiin ja ne tukevat toimintaperiaatteillaan kyseisen alueen kehitystä, ja tämän vuoksi alueiden komitea on kiinnostunut ilmaisemaan suoraan kantansa ja näkemyksensä Euroopan unionin yhteisestä strategiasta ja neljännestä Eurooppa-Välimeri-konferenssista,

hyväksyi 20. ja 21. syyskuuta 2000 pitämässään 35. täysistunnossa (syyskuun 20. päivän kokouksessa) seuraavan lausunnon.

1. Alueiden komitea toteaa, että Euroopan unionin yhteisen Välimeri-strategian ja neljännen Eurooppa-Välimeri-konferenssin avulla alueiden välisille suhteille pyritään luomaan uudenlaiset puitteet vahvistamalla Barcelonan prosessia ja saattamalla nyksyiset puitteet toimivammiksi. Tarkoituksena on korjata suhteiden kehittämisen ja yhteistyön tiellä olevat aukot ja puutteet ja tuoda esiin Välimeren alueen strateginen merkitys Euroopan unionille.

2. Alueiden komitea toistaa kehotuksensa konkretisoida alue- ja paikallishallinnin osallistuminen entistä tiiviimpään kumppanuuteen Barcelonan julistuksen sekä Stuttgartin konferenssin päätelmien ja Kölnin Eurooppa-neuvoston päätelmien täytäntöönpanemiseksi. Alue- ja paikallishallinto ovat ensisijaisia toimijoita tuettaessa rauhaa, vakauteen ja kehitykseen pohjautuvan alueen luomista Välimeren seudulle.

3. Alueiden komitea katsoo, että osallistuminen tulisi toteuttaa luomalla institutionaalisiksi puitteiksi Euroopan ja Välimeren alueella toimiva alueellinen ja paikallinen hallintoelin. Hallintoelimessä olisivat edustettuina Välimeren molempien rantojen kunnat ja alueet, ja sen tehtävänä olisi edistää osallistumista ja kehittää sellaisia ohjelmia, joiden piiriin kuuluisivat kaikkialla välimeren alueella toteutettavat toimet.

Kyseisen alueellisen ja paikallisen hallintoelimen muodostavat kunnat ja alueet päättävät yhdessä elimen rakenteesta ja toimivaltuuksista ja ottavat päätöksenteossa huomioon kunkin kunnan ja alueen ominaispiirteet.

4. Alueiden komitea pahoittelee sitä, ettei tähän mennessä ole järjestetty yhtäkään Barcelonan julistuksen tarkoittamaa kokousta, joissa paikallis- ja aluehallinnon edustajat arvioisivat ongelmiaan ja vaihtaisivat kokeùmuksiaan. Komitea kehottakin käynnistämään kokoukset kuluvana vuonna.

5. Alueiden komitea kehotta toistamiseen kehittämään Euroopan ja Välimeren hajautettua yhteistyötä yhteisen strategian ja neljännen Barcelonan konferenssin avulla sekä Stuttgartin konferenssin ja Kölnin Eurooppa-neuvoston päätelmien mukaisesti siten, että se muodostaa yhden prosessin kulmakivistä. Komitea ehdottaa, että alueet ja kunnat hallinnoisivat komission puolesta hajautetun yhteistyön puitteissa Välimeren alueen kumppanuusvaltioille tarkoitettuja yhteisön varoja.

6. Alueiden komitea ehdottaa, että hajautetun yhteistyön avulla hahmoteltaisiin suuntaviivat Välimeren molempien rantojen kunnille ja alueille suunnatulle alueiden väliselle ja valtakunnan rajat ylittävälle ohjelmalle, joka ei ole nykyisten ohjelmien tavoin pirstoutunut ja hajanaisen ja jonka avulla taataan poliittisen koordinaation kohentaminen sekä varojen käytön tehostaminen. Ohjelmassa on puututtava Välimeren etelä- ja itärannikon väestökehityksen kestävyyteen ja korostettava erityisesti aluesuunnittelua, ympäristöä, pk-yrityksille suunnattua politiikkaa, työllisyyttä sekä talous- ja sosiaalipolitiikka sekä muuttovirtojen hallintaa, jossa painotetaan erityisesti turvallisuus-, vastaanotto- ja integraatiokysymyksiä.

7. Alueiden komitea kehotta unionin toimielimiä ja jäsenvaltioita pohtimaan perusteellisesti Meda-ohjelman vaikutusta nykyisen epätasapainon korjaamiseen ja Euroopan unionin ja Välimeren maiden yhteistyökumppanuuden luomiseen.

8. Alueiden komitea pahoittelee, että vaikka ohjelmaan on myönnetty runsaasti varoja, käynnissä on suhteellisen vähän hankkeita ja suurin osa varoista on vielä maksamatta. Komitea kehottaa nopeuttamaan menettelyjä jo myönnettyjen ja myöhemmin myönnettävien varojen tosiasiallisen käytön edistämiseksi.

9. Alueiden komitea kehottaa parantamaan nyt alkavassa ohjelmointivaiheessa yhteisön ohjelmien hallintoa ja lisäämään niiden joustavuutta sekä kiinnittämään huomiota jäsenvaltioiden hallitusten, alueiden, kuntien ja yhteisön rahoitusvälineiden avulla toteutettujen, Välimeren aluetta koskevien ohjelmien koordinointiin ja keskinäiseen täydentävyyteen, jotta kyetään lisäämään Välimeren maiden taloudelliseen ja yhteiskunnalliseen kehitykseen myönnettyjen varojen käytön yhtenäisyyttä ja yhteisvaikutusta. Komitea kehottaa myös selkiyttämään ja konkretisoimaan Välimeren alueella toteutettavien toimien rahoitusta koskevia yhteisön budjettikohtia.

10. Alueiden komitea kehottaa myöntämään Meda II -ohjelmalle riittävän rahoituksen. Rahoitusta myönnettäessä on Välimeren alueen merkitys ja sen kehityksen välttämättömyys otettava huomioon.

11. Alueiden komitea kehotta käsittelemään Meda II -asetuksessa hajautetun yhteistyön kehittämistä omana kohtanaan sekä säätämään kohdassa 6 mainittujen aloitteiden kaltaisten ohjelmien rahoituksesta.

12. Alueiden komitea toistaa kehotuksensa koordinoida Välimeren alueella toteutettavia yhteistyötoimia koskevat yhteisön rahoitusvälineet, etenkin Interreg- ja Meda-ohjelmat.

13. Komitea kannattaa ehdotusta kokonaisvaltaiseksi sosiokulttuuriseksi ohjelmaksi, jossa korostettaisiin ja hyödynnettäisiin kristillisen, juutalaisen ja islamilaisen kulttuurin osuutta Välimeren kulttuurin kehittymiseen eri näkökohdista tarkasteltuna ja jonka avulla lujitettaisiin näiden kolmen uskontokunnan ja kulttuurin välistä vuorovaikutusta kunnioittamalla täysin kyseistä historian tositapahtumiin pohjautuvaa vaikutusta, jonka voimakkuus vaihtelee eri kulttuureissa ja maantieteellisillä alueilla.

14. Komitea kehottaa myös määrittämään selkeän ja tarkan toimintakehyksen, jolla varmistetaan yhtäältä Välimeren pohjoisrannikon ja toisaalta sen etelä- ja itärannikon maataloustuotannon monimuotoisuus ja toisiaan täydentävä rooli vuonna 2010 häämöttävää vapaakauppa-alueen luomista silmällä pitäen.

15. Alueiden komitea katsoo, että Välimeren pohjois- ja eteläpuolen suuren yleisön on saatava nykyistä seikkaperäisempää tietoa Eurooppa-Välimeri-kumppanuudesta. Komitea toteaa olevansa kiinnostunut käynnistämään tiedotus- ja valistustoimia, joiden ansiosta kansalaiset oppisivat hyväksymään prosessin ja sitoutumaan siihen nykyistä paremmin. Tässä yhteydessä komitea ehdottaa, että Välimeren kummankin rannan asukkaille suunniteltaisiin ja käynnistettäisiin erityinen tiedotusohjelma, jonka toteuttamiseen osallistuisivat alue- ja paikallisyhteisöt.

Bryssel 20. syyskuuta 2000.

Alueiden komitean

puheenjohtaja

Jos Chabert

(1) EYVL C 126, 29.4.1996, s. 12.

(2) EYVL C 64, 27.2.1998, s. 59.

(3) EYVL C 156, 6.6.2000, s. 47.